რობერტ მილიკენი

რობერტ ენდრუს მილიკენი (ინგლ. Robert Andrews Millikan; დ. 22 მელახი, 1868, მორისონი, ილინოისი, ააშ — ღ. 19 ქირსეთუთა, 1953, სან-მარინო, კალიფორნია, ააშ) — ამერიკალი ფიზიკოსი. ზიმუ ელექტრონიშ ელემენტარული მუხტი დო გურაფულენდჷ ფოტოელექტრულ ეფექტის. გინოჩეს ნობელიშ პრემია ფიზიკას, 1923 წანას.

ბიოგრაფია დო პროფესიული კარიერა
რობერტ ენდრუს მილიკენქ დებადჷ 1868 წანაშ 22 მელახის, ნოღა მორისონს, ილინოისიშ შტატის. გურაფულენდჷ ობერლინიშ კოლეჯის დო უკულ კოლუმბიაშ უნივერსიტეტის. დუდშე ანტიკურ ნინეფს გურაფულენდჷ დო ფიზიკათ დაინტერესებულ ვარდჷ. 1895 წანას მილიკენქ თხილუ ოდოქტორე დისერტაცია ფიზიკას, ოგდენ რუდიშ ხემანჯღვერობათ. გურაფაშ თებაშ უკულ მუშენდჷ ჩიკაგოშ უნივერსიტეტის ასისტენტო 1896 წანაშე, 1910 წანას გინირთჷ ფიზიკაშ პროფესორო. მილიკენი შინელი რე შხვადოშხვა ექსპერიმენტეფით. 1909 წანაშე დიჭყჷ ექსპერიმენტეფ ელექტრონიშ მუხტიშ ოზიმალო. მილიკენქ დიო აკეთჷ ექსპერიმენტ დამუხტული წყარიშ ჭვეთეფიშ გიმორინაფათ, მარა ექსპერიმენტი ზუსტი ვარდუ დო გინილ ექსპერიმენტიშა, სოდეთ გიმირინუანდჷ ზეთის, წყარიშ ჭვეთეფიშ მანგიორო. ჸათე ექსპერიმენტით მილიკენქ შელებუ ელექტრონიშ მუხტიშ ზიმუა. 1914 წანაშე მილიკენი ალბერტ აინშტაინიშ თეორიეფიშ გიმორინაფათ, გურაფულენდჷ ფოტოეფექტის. 1921 წანას მილიკენქ ჩიკაგოშ უნივერსიტეტი ქიდიტუ დო გინილჷ კალიფორნიაშ ტექნოლოგიაშ ინსტიტუტიშა, სოდეთ გურაფულენდჷ რადიაციას, ნამუთ მიშუ უქიანოშე. ჸათე რადიაციას მილიკენქ გიოდჷ "cosmic rays". რობერტ მილიკენი 1921-1946 წანეფს რდჷ კალიფორნიაშ ტექნოლოგიაშ ინსტიტუტიშ მაართა პრეზიდენტი.

პერსონალური რინა
რობერტ მილიკენიშ ოსური რდჷ გრეტა ერვინ ბლანჩარდი (1876-1955). ჸუნდეს სუმი სკუა: კლარკ ბლანჩარდ მილიკენი, ნამუთ რდჷ აერონავტიკაშ პროფესორი კალიფორნიაშ ტექნოლოგიაშ ინსტიტუტის, გლენ ალან მილიკენი, ნამუთ რდჷ ფიზიოლოგი დო მაქს მილიკენი - ეკონომისტი, მასაჩუსეტსიშ ტექნოლოგიაშ ინსტიტუტიშ პროფესორი. რობერტ ენდრიუს მილიკენქ ღურუ 1953 წანაშ 19 ქირსეთუთას, სან-მარინოს, კალიფორნიას.

ბიბლიოგრაფია
 Goodstein, D., " In defense of Robert Andrews Millikan ", Engineering and Science, 2000. No 4, pp30–38 (pdf).
 Millikan, R A (1950). The Autobiography of Robert Millikan
 Millikan, Robert Andrews (1917). The Electron: Its Isolation and Measurements and the Determination of Some of its Properties. The University of Chicago Press.
 Nobel Lectures, "Robert A. Millikan – Nobel Biography". Elsevier Publishing Company, Amsterdam.
 Segerstråle, U (1995) Good to the last drop? Millikan stories as "canned" pedagogy, Science and Engineering Ethics vol 1, pp197–214
 Robert Andrews Millikan "Robert A. Millikan – Nobel Biography".
 The NIST Reference on Constants, Units, and Uncertainty
 Kargon, Robert H (1982). The rise of Robert Millikan: portrait of a life in American science. Ithaca: Cornell University Press.

რესურსეფი ინტერნეტის

 "Famous Iowans," by Tom Longdon
 . Retrieved on March 30, 2007.
 Robert Millikan: Scientist . Part of a series on Notable American Unitarians.
 Key Participants: Robert Millikan  – Linus Pauling and the Nature of the Chemical Bond: A Documentary History

  Robert Millikan standing on right during historic gathering of the Guggenheim Board Fund for Aeronautics 1928. Orville Wright seated second from right, Charles Lindbergh standing third from right

კატეგორია:ამერიკალეფი
კატეგორია:ამერიკალი ფიზიკოსეფი
კატეგორია:ნობელიშ პრემიაშ ლაურეატეფი
კატეგორია:ამერიკალი ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ფიზიკას
კატეგორია:დუნაბადი 1868
კატეგორია:ნაღურა 1953